ཟི་ལིང་གི་ཆེས་ཐོག་མའི་བོད་ཡིག་སྔོན་འགྲོའི་སློབ་གྲྭའི་ནང་དུ་ཡོད་པའི་སློབ་མ་བཅུ་པོ་དེ་དག་དང་འཛམ་གླིང་ས་ཕྱོགས་ཀུན་གྱི་སྔོན་འགྲོའི་སློབ་གྲྭར་ཡོད་པའི་སློབ་མ་རྣམས་ཀྱི་དབར་ལ་མི་འདྲ་ས་དམིགས་བསལ་ཅང་མེད།ཁོ་ཚོར་འཛད་མཐའ་མེད་པའི་ནུས་ཤུགས་ལྡན་ཞིང་།འབྱུང་འགྱུར་རང་ཉིད་རི་མོ་མཁན་དང་།ཁ་ལོ་བ།དེ་བཞིན་སྲིད་གཞུང་གི་ལས་བྱེད་པ་ལ་སོགས་བྱེད་འདོད་ཀྱི་རྨི་ལམ་གཞན་དང་གླེང་མོལ་བྱ་རྒྱུར་དགའ།སློབ་མའི་བོད་ཡིག་གི་བྱང་ཚད་ལ་རིམ་པ་སྣ་ཚོགས་ཡོད།རང་ལོ་བཞི་ལ་སོན་པའི་བུ་མོ་ཞིག་ཡོད་པ་སྟེ།མོའི་པ་ཕ་ནི་ཧྲང་ཧའི་ལ་ཚོང་ལས་གཉེར་བཞིན་ཡོད་པ་དང་།བུ་མོ་དེ་ད་ལྟ་རང་གི་རྒྱ་རིགས་ཨ་མ་དང་པ་ཕའི་ནང་མི་དང་ལྷན་དུ་ཟི་ལིང་ལ་འཚོ་སྡོད་བྱེད་བཞིན་ཡོད།མོ་ནི་འཛིན་གྲྭའི་ནང་དུ་ཉེ་དུས་གསར་དུ་སླེབས་པའི་སློབ་མའི་གྲས་ཤིག་ཡིན་པ་དང་ད་ལྟ་མོའི་བོད་སྐད་ལ་ཡར་རྒྱས་མགྱོགས་པོ་འགྲོ་བཞིན་ཡོད།